
La Ŝtato 

En angulo de ĉiu liberecana meso kuŝas, kvazaŭ terura monstro, la 
nepre detruenda ŝtato, kaŭzo de ĉiuj malbonoj pasintaj, nunaj kaj ve, estontaj 
!... Sed fakte kiel konkrete manifestiĝas la bestaĉo ? Preskaŭ ekskluzive per 
trudoj kontraŭ la individuo, kompense al tiom malmultaj "rajtoj" ! Almenaŭ 
tiel opinias la liberecanoj... 

Vi naskiĝas. Tuj endas vin registri. Kaj jen la komenco de la ŝtata 
entrudiĝo. Sekvas vakcinoj, sankontroloj, deviga instruado, ktp... Sekvas por 
iuj soldatservo, dungiĝo por panakiro (... aŭ denove registriĝo por ke vi, se 
senlabora, ricevu helpon...). Sed ni ne tro nigrigu la bildon ; jen la ĝojiga 
partoprenoj en balotoj, en impostpagado (kio ja pruvas, ke finfine vi trovis 
mondonan okupon)... 

Kiel do eltumiĝu vi, liberecano, implikita en tiu araneaĵo, kies gardisto 
gvatas, vorante la malfortulojn, grasigante la plej potencajn ? Relative multaj 

gekompanoj iam baraktis kontraŭ devigaj vakcinadoj, radiografiadoj, provis por siaj infanoj liberecanajn 
pedagogiojn... Iuj sukcesis ne soldatservi, sed je kia kosto ! Sed en nia ekonomia sistemo, kiel evitos la salajratan 
sklavecon, alie ol per almozpetado, se vi rifuzos la ŝtatan kontroladon ? Aŭ eble vi kredas je individua aŭtaracio ? 
Rakontu al ni... 

Ĝenerale interkonsentas la diversaj liberecanoj, ke voĉdoni kadre de "burĝa demokratio" estas nepre evitenda 
perfido al la idealo ; Ni almenaŭ ne tiel kontribuu al la propra sklaveco ! Sed interese estus scii, kiel reagas 
liberecanoj en landoj, kie voĉdonado estas deviga, ekz. Belgio kaj Luksemburgio... 

Ĉu ekzistas rimedoj por ne pagi impostojn ? Jes ja : neniom enspezi, nenion posedi, aŭ - vi divenis ! - fraŭdi. 

Kompreneble, se vin priŝtelas, atakas gangstero aŭ ankoraŭ pli malriĉa eksterleĝulo, kiel vi reagos ? Ĉu 
plorĝemante en ĝendarmejo, skribe plendante al la taŭga instanco ? Aŭ ĉu vi pafe solvos mem la problemon - inter 
individuoj ? Ha, foje, kiel malfacilas esti liberecano !!! 




Anarkismo 

Kontraŭstaro al la ŝtato kaj al hierarĥio havas longan historion antaŭ 
la eŭropanaj anarkiistoj de la 19-a jarcento. Iuj pretendas, ke anarkiismaj 
temoj troviĝas en la verkoj de la Taoista saĝulo Laozio. Diogeno kaj la 
cinikuloj kaj ilia samtempulo, Zenono el Kitiono, la fondinto de 
Stoikismo, ankaŭ prezentis similajn temojn. 

Modema anarkiismo, tamen, floris el la sekulara pensado de la 
klerisma epoko, precipe el la argumentoj de Jean-Jacques Rousseau por 
morala centreco de libereco. "Anarkiismo" komenciĝis kiel termino de 
abuzo, sed ekde la Franca Revolucio, iuj (ekzemple la Enrages aŭ 
Kolereguloj) ekuzis la terminon pozitive, konsiderante la "revolucian 
registaron" de la Jakobenoj sinkontraŭdira. E1 tiu ĉi klimato William 
Godwin evoluigis tion, kion multaj homoj konsideras la unuan esprimon 
de modema anarkiisma pensado. Godwin estis, laŭ Petro Kropotkin, "la 
unua homo kiu formulis la politikajn kaj ekonomiajn komprenaĵojn de 
anarkiismo, kvankam li ne donis tiun nomon al la ideoj evoluigitaj en siaj 
verkoj." Godwin, filozofia anarkiisto, kontraŭstaris revolucian agadon kaj 
vidis minimuman ŝtaton kiel modeman "necesan malbonon" kiu estiĝus pli 
kaj pli nebezonata kaj senpotenca laŭ la iompostioma evoluo de scio. 
Godwin porpledis ekstreman individuismon, proponante ke ĉiu 








kunlaborado ĉesu. Godwin sintenis, ke diskriminacio pro iuj ajn kialoj krom kapablo netolereblis. 

La unua homo kiu sin priskribis kiel anarkiisto estis Pierre-Joseph Proudhon, kaj pro tio iuj nomas lin la 
fondinto de modema anarkiisma teorio. Proudhon proponis spontanean ordon, per kio organizo aperas sen centra 
aŭtoritato, "pozitivan anarkiismon" en kiu ordo aperas kiam ĉiu faras "tion kion li deziras kaj nur kion li deziras" 
kaj kie "nur komercaj transakcioj produktas la socian ordon." Kiel Godwin, Proudhon kontraŭstaris perfortan 
revolucian agadon. Li vidis anarkion kiel "formon de registaro aŭ konstitucio en kiu publika kaj nepublika 
konscio, formita de la evoluigo de scienco kaj leĝo, estas sole sufiĉa por konservi ordon kaj por garantii ĉiujn 
liberecojn. En ĝi, konsekvence, la institucio de la polico, preventaj kaj restriktaj metodoj, oficialeco, impostado, 
ktp., estas reduktitaj al minimumo. En ĝi, pli precipe, la formoj de monarkio kaj intensa centrigo malaperas, 
anstataŭigitaj de federalaj institucioj kaj vivŝablono bazita sur la komunumo." 


Esperanto kaj anarkismo 

Anarkiistoj estis inter la pioniroj de la disvastigo 
de Esperanto. En 1905 fondiĝis en Stokholmo la unua 
anarkiisma Esperanto-grupo. Sekvis multaj aliaj: en 
Bulgario, Ĉinio kaj aliaj landoj. Anarkiistoj kaj anarki- 
sindikatistoj, kiuj antaŭ la Unua Mondmilito apartenis al 
la nombre plej granda gmpo inter la proletaj 
esperantistoj, fondis en 1906 la intemacian ligon Paco- 
Libereco, kiu eldonis la gazeton Intemacia Socia Revuo. 
Paco-libereco unuiĝis en 1910 kun alia progresema 
asocio, Esperantista Laboristaro. La komuna organizaĵo 
nomiĝis Liberiga Stelo. Gis 1914 tiu organizaĵo eldonis 
multe da revolucia literaturo en Esperanto, interalie 
ankaŭ anarkiisma. Tial povis evolui en la jaroj antaŭ la 
Unua Mondmilito ekzemple vigla korespondado inter 
eŭropaj kaj japanaj anarkiistoj. En 1907 la intemacia 


anarkiisma kongreso en Amsterdamo faris rezolucion 
pri la afero de intemacia lingvo, kaj venis dum la 
postaj jaroj similaj kongresaj rezolucioj. Esperantistoj, 
kiuj partoprenis tiujn kongresojn, okupiĝis precipe pri 
la intemaciaj rilatoj de la anarkiistoj. 

En marto de 1925, "Berlina Gmpo de Anarki- 
Sindikatismaj Esperantistoj" salutis la en Amsterdamo 
okazantan 2-an Kongreson de la Intemacia Laborista 
Asocio (ILA). Gi parolis pri tio, ke Esperanto en la 
vicoj de la germana ILA-sekcio FAUD "jam tiugrade 
enradikiĝis, ke ĝi nun fondis mondan organizaĵon de 
esperantistoj sur liberecana-kontraŭaŭtoritatisma 
fundamento". Tio estas verŝajne aludo pri T.L.E.S. 
(Tutmonda Ligo de Esperantistaj Senŝtatanoj), kiu 
fondiĝis en la 1920-aj jaroj, ĉar SAT en la komenco 
estis forte sub komunisma influo. Sajnas, ke T.L.E.S. 
pli poste enfandiĝis en SAT. 

Daŭrigas en Anarkio 11 


La celoj de ATEO 

Ateista Tutmonda Esperantista-Organizo 

1- Kunligi Esperantistajn ateistojn kaj liberpensulojn. 

2- Disvastigi Esperanton inter ateistoj. 

3- Defendi propran egalrajtecon kaj kontraŭi tmdadon de religio en 
neŭtralajn Esperanto-gmpojn. 

4- Insistigi ĉe neŭtralaj Esperanto-grupoj, ke oni egale varbu por 
Esperanto ĉe nereligiaj gmpoj oni varbas ĉe religiaj gmpoj. 

5- Akceli racian pensmanieron en Esperantujo kaj pri Esperanto mem 
kaj strebi altigi la intelektan kaj kulturan nivelon de Esperantujo. 

6- LIbere diskuti kaj analizi ateismajn movadojn, politikojn, kaj 
filozofiojn kaj ĉiajn rilatajn sociajn problemojn. 

7- Malkateni la mensojn! 




Ni bezonas voluntulojn! 

Nia iniciatemo bezonas voluntulojn por skribi, traduki, desegni aŭ por iu ajn kontribuaĵo. 
Ĉia helpo estas bonvenan, dankon! 

Sanon kaj anarkion! 

Kontaktojn 
Fenikso Nigra 

CP: 999 - CEP 13001-970 Campinaso - San-Paŭlio 
Aŭ 

CP: 5005 - 130036-970 CampinasO - San-Paŭlio 
m.e.: fenikso@anarkio.net m.e.: fenikso@riseup.net 

http://anarkio.net 

















